CNES (Centre National d'Etudes Spatiales) saatis koos paljude teiste riikidega 27. detsembril 2006. aastal polaarorbiidile 896 kilomeetri kõrgusele observatooriumi COROT (COnvection, ROtation and planetary Transit), mis on varustatud afokaalse teleskoobi ja nelja CCD (2048×2048) detektoriga. Vaatlustel on kaks põhieesmärki: tähtede seismoloogia uurimine ja Maa-sarnaste eksoplaneetide avastamine. Ning juba on käes ka esimesed tulemused: 3. mail 2007 avastati selle teleskoobiga esimene eksoplaneet. Tõestuseks sellele, et eksoplaneedid on väga kuum teema, on 11. mail 2007 Spitzeri kosmoseteleskoobiga avastatud Saturnist massiivsem eksoplaneet, mille temperatuur pidavat olema umbes 2000 oC.